हरियाणा के मुख्यमंत्री मनोहर लाल खट्टर ने राज्य में किसानों के लिए एक नए पोर्टल की शुरुआत की है। इस पोर्टल के जरिये किसान अपनी फसलों का ब्यौरा ऑनलाइन रजिस्टर करेंगे। हरियाणा राज्य सरकार ने इस पोर्टल का नाम मेरी फसल मेरा ब्योरा रखा है। फसलों का ब्यौरा ऑनलाइन करने का कार्य गावों में स्थित सामान्य सेवा केंद्रों के वीएलई (वीलेज लेवल इंटरप्रन्योर) करेंगे जिसके लिए हरियाणा सरकार उन्हें 5 रुपये प्रति खेवट की दर से भुगतान करेगी।